แรงซื้อหุ้นบิ๊กแคปหนุน SET ปิดบวก 4 จุด ฟากเอเชียเขียวยกแผง แนะจับตาบจ.ประกาศงบต่อเนื่อง
แรงซื้อหุ้นบิ๊กแคปหนุน SET ปิดบวก 4 จุด ฟากเอเชียเขียวยกแผง แนะจับตาบจ.ประกาศงบต่อเนื่อง โดยดัชนีปิดตลาดวันนี้ที่ระดับ 1,626.20 จุด บวก 4.08 จุด หรือ 0.25% มูลค่าการซื้อขาย 4.54 หมื่นล้านบาท
12 พ.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,626.20 จุด บวก 4.08 จุด หรือ 0.25% มูลค่าการซื้อขาย 4.54 หมื่นล้านบาท
10 หุ้นกดดัชนีวันนี้

ด้าน น.ส.อาภาภรณ์ แสวงพรรค ผู้อำนวยการบริหารฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับตลาดหุ้นภูมิภาคเอเชียส่วนใหญ่ที่เคลื่อนไหวในแดนบวก โดยตลาดบ้านเราได้รับแรงหนุนจากหุ้นบิ๊กแคปรีบาวด์ ทั้งกลุ่มแบงก์, พลังงาน และสื่อสาร ปรับตัวขึ้นมาได้ดี ส่วนหนึ่งอาจเป็นเพราะลงไปมากแล้ว และมีปัจจัยเฉพาะในแต่ละกลุ่ม อย่างกลุ่มสื่อสารได้รับปัจจัยบวกความชัดเจนของการประมูล 5G ส่วนกลุ่มแบงก์มีแรงซื้อกลับหลังรับเรื่องการปรับลดดอกเบี้ยไปแล้ว และกลุ่มพลังงานคาดว่าแนวโน้มผลประกอบการงวดไตรมาส 4/62 จะดีกว่าไตรมาส 3/62 ที่ขาดทุนจากสต็อกน้ำมันมาก
อย่างไรก็ดี ตลาดฯยังต้องจับตาการทยอยประกาศผลประกอบการของบริษัทจดทะเบียนในช่วงโค้งสุดท้าย รวมทั้งติดตามสุนทรพจน์ของประธานาธิบดีโดนัลด์ ทรัมป์ แห่งสหรัฐฯ ในการประชุม Economic Club of New York และถ้อยแถลงของประธานธนาคารกลางสหรัฐฯ (เฟด) ต่อสภาคองเกรสในวันที่ 13-14 พ.ย.นี้
สำหรับแนวโน้มการลงทุนในวันพรุ่งนี้ (13 พ.ย.) น.ส.อาภาภรณ์ กล่าวว่า ตลาดฯคงจะแกว่งตัว โดยมีแนวรับ 1,620 จุด ซึ่งเป็นแนวฟิวเตอร์ที่ไม่ควรจะหลุด ส่วนแนวต้านให้ไว้ที่ 1,640-1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย  2,409.81 ล้านบาท ปิดที่   80.00 บาท  เพิ่มขึ้น 1.00 บาท
ADVANC มูลค่าการซื้อขาย  2,042.85 ล้านบาท ปิดที่  233.00 บาท  เพิ่มขึ้น 5.00 บาท
SHR    มูลค่าการซื้อขาย  2,011.93 ล้านบาท ปิดที่    4.14 บาท  ลดลง  1.06 บาท
BGRIM  มูลค่าการซื้อขาย  1,986.52 ล้านบาท ปิดที่   52.75 บาท  เพิ่มขึ้น 0.75 บาท
PTT    มูลค่าการซื้อขาย  1,664.44 ล้านบาท ปิดที่   45.25 บาท  ราคาไม่เปลี่ยนแปลง
 
ตลาดหุ้นเอเชีย
